
Linnavara kasutusse andmine

Korraldus kehtestatakse Kohaliku omavalitsuse korralduse seaduse (RT I 1993, 37, 558; RT I 1999, 82, 755; 2000, 51, 322; 2001, 24, 133; 82, 489; 100, 642; 2002, 29, 174; 36, 220; 50, 313; 53, 336; 58, 362; 61, 375; 63, 387; 64, 390; 393; 68, 407; 82, 480; 96, 565; 99, 579; 2003, 1, 1; 4, 22; 23, 141; 88, 588; 2004, 41, 277; 56, 399; 81, 542; 89, 610; 2005, 31, 230; 32, 235) § 30 lõike 1 punkti 2, Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” punktide 5.2., 5.2.2., 7.2.6, 46, 46.4 alusel
                                        1.  ASJAOLUD JA MENETLUSE KÄIK

Linnavara- ja majandusametile laekus avaldus AS-lt TOODE, registrikood 10330885, juhatuse liige Mati Kitt, milles taotletakse Narvas Linda tn 4 hoones asuva 6. korruse ruumi kasutusse andmist büroona. Firma tegeleb metallist katusekatete valmistamise ja müügiga.

Käesoleval ajal kasutab AS Toode neid ruume Mittetulundusühinguga Spordiklubi BLAST–OFF ENERGI sõlmitud allüürilepingu alusel. Narvas Linda tn 4 hoones asuvate ruumide rendileping Mittetulundusühinguga Spordiklubi BLAST- OFF ENERGI on lõpetatud.  

Ruumi üldpind:
 
21,5  m2
Arvestuslik üüritasu:
          
425,70 krooni kuus

AS TOODE avaldus arutati Narva Linnavalitsuse linnavarakomisjoni istungil 01.02.2006.a (protokoll  nr 3) ja otsustati anda AS-le TOODE, registrikood 10330885, avalikku enampakkumist korraldamata määramata ajaks bürooruumidena kasutusse Narvas Linda tn 4 asuv 6. korruse ruum nr 186, pindalaga 21,5 m² (vastavalt inventariseerimisplaanile).

Linna huvi seisneb firma tegevuse jätkamises, et tagada töökohtade säilimine Narva linnas ning linnaeelarvesse täiendava tulu laekumises. 

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 2 “Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele”;
Vastavalt “Linnavara kasutuse andmise korra” punktidele 5.2, 5.2.2 “Otsuse linnavara kasutusse andmise kohta võtab vastu Linnavalitsus juhul, kui linnavara antakse kasutusse tähtajaga 1 aasta või rohkem, kuid mitte enam kui 25 aastaks”.

Vastavalt “Linnavara kasutuse andmise korra” punktidele 7.2.6, 46, 46.4 võib linnavara kasutusse anda tähtajaga kuni 5 aastat või määramata ajaks ja avalikku enampakkumist või eelläbirääkimistega pakkumist korraldamata, lähtudes linna huvidest.

3. OTSUS

Anda AS-le TOODE, registrikood 10330885, avalikku enampakkumist korraldamata määramata ajaks bürooruumidena kasutusse Narvas Linda tn 4 asuv 6. korruse ruum nr 186, pindalaga 21,5 m² (vastavalt inventariseerimisplaanile).
4. VAIDLUSTAMINE
Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

5. KORRALDUSE TEATAVAKS TEGEMINE

Narva Linnavalitsuse Linnavara- ja Majandusametil teha korraldus teatavaks AS-le TOODE.

6. KORRALDUSE JÕUSTUMINE

Korraldus jõustub seadusega sätestatud korras.

